Ego Petrus, comes Autissiod., marchio Namurcensis, notum facio universis præsentes litteras inspecturis, quod charissimo domino meo, Theobaldo, comiti Campaniæ et Briæ spontanea voluntate concessi, creantavi firmiter et juravi quod ipsum pro viribus, bona fide, juvabo de me, de meis gentibus, de omnibus castellis et forteretiis meis contra filias comitis Henrici et contra Erardum de Brena; et ne super hoc suspectus haberer ab aliquo, præsentes litteras eidem comiti tradidi, in testimonium hujus rei; et tam concessionnem quam sacramentum meum sigilli munimine roboravi. Actum, anno Gratiæ, Mº CCº XVIº, mense junio.